Document ID: 31993D0691

KOMISSION PÄÄTÖS,
tehty 10 päivänä joulukuuta 1993,
Euroopan talousyhteisön ja Euroopan hiili- ja teräsyhteisön sekä Bulgarian välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan hiili- ja teräsyhteisön puolesta (93/691/EHTY)
EUROOPAN YHTEISÖJEN KOMISSIO, joka
ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan,
kuultuaan neuvoa-antavaa komiteaa ja neuvoston puoltavan lausunnon mukaisesti,
sekä katsoo, että
odotettaessa Brysselissä 8 päivänä maaliskuuta 1993 allekirjoitetun Euroopan sopimuksen voimaantuloa olisi hyväksyttävä Brysselissä samana päivänä allekirjoitettu kauppaa ja kaupan liitännäistoimenpiteitä koskeva Euroopan talousyhteisön ja Euroopan hiili- ja teräsyhteisön sekä Bulgarian välinen väliaikainen sopimus, ja
väliaikaisen sopimuksen tekeminen on välttämätöntä Euroopan hiili- ja teräsyhteisön perustamissopimuksen 2 ja 3 artiklassa vahvistettujen yhteisön tavoitteiden saavuttamiseksi, ja perustamissopimuksessa ei määrätä kaikista tapauksista, joita tämä päätös koskee,
ON PÄÄTTÄNYT SEURAAVAA:
1 artikla
Hyväksytään Euroopan hiili- ja teräsyhteisön puolesta Euroopan talousyhteisön ja Euroopan hiili- ja teräsyhteisön sekä Bulgarian välinen kauppaa ja kaupan liitännäistoimenpiteitä koskeva väliaikainen sopimus ja sen pöytäkirjat.
Nämä tekstit ovat tämän päätöksen liitteinä().
2 artikla
Komission puheenjohtaja tekee väliaikaisen sopimuksen 51 artiklassa määrätyn ilmoituksen Euroopan hiili- ja teräsyhteisön puolesta.
Tehty Brysselissä 10 päivänä joulukuuta 1993.

Labels: 18
15
5